

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 810-01/11-01/01

URBROJ: 2186/012-02/02-12-1

Ivanec, 9. veljače 2012.

Na temelju članka 28. stavak 1. Zakona o zaštiti i spašavanju („Narodne novine“ broj 174/04, 79/07, 38/09 i 127/10) i članka 35. Statuta Grada Ivanca („Službeni vjesnik Varaždinske županije“ br. 21/09), Gradsko vijeće Grada Ivanca na 25. sjednici, održanoj 9. veljače 2012. godine, donosi

**ANALIZU STANJA**

**sustava zaštite i spašavanja na području Grada Ivanca**

 **za 2011. godinu**

**UVOD**

Sustav zaštite i spašavanja je oblik pripremanja i sudjelovanja sudionika zaštite i spašavanja u reagiranju na katastrofe i velike nesreće, te ustrojavanja, pripremanja i sudjelovanja operativnih snaga zaštite i spašavanja u prevenciji, reagiranju na katastrofe i otklanjanju mogućih posljedica katastrofa.

Grad Ivanec, u okviru svojih prava i obveza utvrđenih Ustavom i zakonom, uređuje, planira, organizira, financira i provodi zaštitu i spašavanje.

Člankom 28. Zakona o zaštiti i spašavanju („Narodne novine“ broj 174/04, 79/07, 38/09 i 127/10) definirano je da predstavnička tijela jedinica lokalne i područne (regionalne) samouprave najmanje jednom godišnje, ili pri donošenju proračuna, razmatraju i analiziraju stanje sustava zaštite i spašavanja, donose smjernice za organizaciju i razvoj istog na svom području, utvrđuju izvore i način financiranja, te obavljaju i druge poslove zaštite i spašavanja utvrđene zakonom.

**STANJE SUSTAVA ZAŠTITE I SPAŠAVANJA**

U 2011. godini izvršene su pripremne radnje za ažuriranje Procjene stanovništva, materijalnih i kulturnih dobara i okoliša od opasnosti, nastanka i posljedica velikih nesreća i katastrofa za Grad Ivanec koja je izrađena u rujnu 2009. godine.

**STANJE PO VAŽNIJIM SASTAVNICAMA SUSTAVA**

**ZAŠTITE I SPAŠAVANJA**

1. ***CIVILNA ZAŠTITA***
	1. **PROCJENA UGROŽENOSTI I PLAN ZAŠTITE I SPAŠAVANJA ZA GRAD**

 **IVANEC**

Gradsko vijeće Grada Ivanca donijelo je Procjenu ugroženosti stanovništva, materijalnih i kulturnih dobara i okoliša od opasnosti, nastanka i posljedica velikih nesreća i katastrofa („Službeni vjesnik Varaždinske županije“ br. 21/09). Obzirom na činjenicu da je podatke u procjeni potrebno stalno ažurirati, prikupljanje određenih relevantnih podataka neophodnih za kvalitetno sagledavanje stanja je vrlo teško, a temeljem istih se ažurira dio Procjene vezan za procjene od opasnosti.

Procjena mora pokazati pravo stanje sigurnosti u gradu, kao i potrebne aktivnosti da se eventualna povećana ugroza umanji, odnosno da se izvrše potrebne predradnje kako bi se u

slučaju nastupa ugroze reagiralo što brže i efikasnije.

Plan zaštite i spašavanja za Grad Ivanec donesen je 21.12.2009. godine.

U listopadu mjesecu 2011. godine izvršena je dopuna Plana zaštite i spašavanja grafičkim prilozima sukladno članku 29. Pravilnika o metodologiji za izradu procjena ugroženosti i planova zaštite i spašavanja („Narodne novine“ br. 38/08).

* 1. **STOŽER ZAŠTITE I SPAŠAVANJA**

Stožer zaštite i spašavanja je stručno, operativno i koordinativno tijelo koje pruža stručnu pomoć i priprema akcije zaštite i spašavanja kojima rukovodi Gradonačelnik.

Stožer zaštite i spašavanja se aktivira kada se proglasi stanje neposredne prijetnje, katastrofe i velike nesreće.

U stožer zaštite i spašavanja grada Ivanca imenovan je načelnik Stožera i 7 članova.

Kontakt podaci (adrese, fiksni i mobilni telefonski brojevi) kontinuirano se ažuriraju u Planskim dokumentima.

Tijekom 2011. godine nije bilo promjene u sastavu Stožera zaštite i spašavanja Grada Ivanca.

Tijekom 2011. godine Stožer je održao sjednicu na kojoj je izvršeno upoznavanje sa Analizom stanja organiziranosti sustava zaštite i spašavanja na području Grada Ivanca, Smjernicama za organizaciju i razvoj sustava zaštite i spašavanja za 2011. godinu i Planom zaštite i spašavanja Grada Ivanca.

* 1. **ZAPOVJEDNIŠTVO CIVILNE ZAŠTITE**

Zapovjedništvo civilne zaštite Grada Ivanca zapovijeda snagama i sredstvima civilne zaštite Grada Ivanca u slučaju neposredne prijetnje, katastrofe i velike nesreće.

Zapovjedništvo civilne zaštite mobilizira se i poziva sukladno operativnom planu civilne zaštite, na prijedlog zapovjednika i po nalogu gradonačelnika.

Tijekom 2011. godine nije bilo promjene u sastavu Zapovjedništva civilne zaštite Grada Ivanca.

**1.4. POSTROJBE CIVILNE ZAŠTITE, POVJERENICI CIVILNE ZAŠTITE I**

 **VODITELJI SKLONIŠTA**

Odlukom o osnivanju Tima civilne zaštite opće namjene Grada Ivanca, KLASA: 810-01/09-01/5, URBROJ: 2186/012-09-1 od 13. listopada 2009. godine osnovan je Tim civilne zaštite Grada Ivanca kao potpora za provođenje mjera zaštite i spašavanja, kojih su nositelji operativne snage zaštite i spašavanja, koje se u okviru redovne djelatnosti bave zaštitom i spašavanjem te za provođenje mjera civilne zaštite.

Tim broji 51 pripadnika. Tim se sastoji od zapovjednika, zamjenika zapovjednika, bolničara i 3 skupine obveznika. Svaka skupina se sastoji od zapovjednika skupine i 3 ekipe. Svaka ekipa broji od 5 obveznika.

Tim se mobilizira, poziva i aktivira za provođenje mjera i postupaka u cilju sprječavanja nastanka te ublažavanja i uklanjanja posljedica katastrofe ili velike nesreće.

Izvršena je djelomična popuna Tima Civilne zaštite opće namjene Grada Ivanca.

**1.5. SKLONIŠTA**

Obveza jedinice lokalne samouprave temeljem Zakona o zaštiti i spašavanju je da osigura uvjete za premještanje, zbrinjavanje, csklanjanje i druge aktivnosti i mjere u zaštiti i spašavanju ljudi, imovine i okoliša.

Grad Ivanec preuzima obvezu izgradnje skloništa sukladno važećoj prostorno planskoj dokumentaciji.

Grad Ivanec raspolaže s 1 skloništem osnovne zaštite kapaciteta 95 sklonišnih mjesta.

Imenovana je osoba voditelj skloništa u gradu Ivancu.

1. ***VATROGASTVO***
* Kadrovska popunjenost

Postrojbe DVD-a Grada Ivanca raspolažu sa 147 operativnih vatrogasaca, od čega ih 102 ima važeće liječničko uvjerenje

* Osnovna oprema za djelovanje u slučaju velikih nesreća i katastrofa

5 navalnih vozila, 2 auto cisterne, 1 malo tehničko vozilo, 4 kombi vozila, 1 šumsko vozilo,

1 zapovjedno vozilo i 2 auto ljestve, hidraulički alat za spašavanje, 3 el. potopne muljne pumpe, 4 motorne vatrogasne pumpe, 1 prijenosna motorna pumpa za vodu, cca 200 tlačnih vatrogasnih cijevi, 40 usisnih vatrogasnih cijevi, dio opreme za spašavanje iz dubina i visina sa nosilima.

* Oprema koja nedostaje a bila bi nužna u provođenju akcija zaštite i spašavanja

Oprema koja nedostaje a bila bi nužna u provođenju akcija zaštite i spašavanja:

2-3 električne potopne pumpe većeg kapaciteta, hidraulički alat jače snage (postojeći je već star i preslab za vozila novije generacije, komplet opreme za pružanje prve pomoći prilikom nesreća koje su udaljene od središta Grada (planina Ivančica), dopuniti opremu za spašavanje (alpinistička užad, razni karabini, nosila (speleološka), svjetiljke, ručne radio postaje - 6 kom.

* Značajnije aktivnosti provedene u 2011. godini

Od značajnijih aktivnosti provedene tijekom 2011. godine su:

Prikupljeni planovi većih tvrtki na području Grada u svrhu izrade kartica vodiča i plana postupanja prilikom mogućih intervencija, izvedena vježba evakuacije i spašavanja u OŠ Ivanec, organizacija tečaja prve pomoći za pripadnike DVD-a, u 2011 godini dobrovoljna vatrogasna društva intervenirale su 150 puta, 60 intervencija po pozivu (tehnička intervencija, akcidenti, spašavanje i dr.) i 90 intervencija preventivnog i uslužnog karaktera.

* 1. **PROCJENA UGROŽENOSTI I PLAN ZAŠTITE OD POŽARA**

Procjena ugroženosti od požara i Plan zaštite od požara, koje akte je usvojilo u 2008. godini tadašnje Gradsko vijeće, potrebno je također ažurirati, izvršiti analizu Procjene te će tijekom 2012. godine donositi novi Plan, za što su Proračunom Grada Ivanca osigurana sredstva.

Izvršen je inspekcijski nadzor od strane nadležnih državnih tijela, kojim je izvršena kontrola nad izdvajanjem sredstava iz Proračuna sukladno zakonu, te istim nadzorom nisu utvrđene nepravilnosti.

Vatrogasna zajednica osnovana za područje Grada Ivanca koje obuhvaća 29 naselja, ima u svom sastavu šest Dobrovoljnih vatrogasnih društava: Ivanec, Radovan, Salinovec, Margečan, Gačice, Bedenec, Ivančica. U svrhu postizanja što učinkovitije protupožarne zaštite pučanstva i materijalnih dobara prema Procjeni ugroženosti grad je podijeljen u dva područja odgovornosti gdje su DVD Ivanec i DVD Radovan određeni za središnja društva.

Središnja vatrogasna društva u VGZ Ivanec direktno su povezana sa operativnim dežurstvom JVP Varaždin i od tamo se uzbunjuju. Prema potrebi, ostala društva iz zajednice uzbunjuju se telefonom. Vatrogasne postrojbe s područja grada Ivanca spremne su intervenirati sa svim raspoloživim snagama u ljudstvu i tehnici.

Uvođenjem SMS uzbunjivanja prilikom manjih intervencija (ispumpavanja vode, manjih požara otvorenog prostora i lakših tehničkih intervencija) nije potrebno oglašavati uzbunu preko sirene.

1. ***UDRUGE GRAĐANA OD ZNAČAJA ZA ZAŠTITU I SPAŠAVANJE***
	1. **Gradsko društvo crvenog križa Ivanec**
* Aktivnosti GDCK Ivanec u 2011. Godini

- Društvo Crvenog križa Varaždinske županije (čiji je ustrojstveni oblik GDCK Ivanec) oformilo je tzv. “Županijski interventni tim” u cilju jačanja kapaciteta jedinica lokalne i područne (regionalne) samouprave u učinkovitom odgovoru na katastrofe. Tim okuplja 20 osoba, te će jedan dio Tima koji je prošao dodatne edukacije biti edukator za budući “Gradski interventni tim” grada Ivanca.

- Edukacija i natjecanje ekipa prve pomoći mladeži Crvenog križa (potencijalni članovi budućih ekipa prve pomoći – ekipe odraslih)

- Edukacija dijela pripadnika Vatrogasne postrojbe iz Ivanca o znanjima iz prve pomoći

Važno je napomenuti da je Hrvatski Crveni križ – Nacionalno društvo Zagreb zajedno sa Gradskim društvima Crvenog križa odradio brojne zadaće na područjima pogođenima katastrofama (u tuzemstvu i inozemstvu); te započelo sa brojnim edukacijama za buduće članove Tima za katastrofe o čemu je više rečeno u projektu “Gradski interventni tim” koji je upućen (zajedno sa redovnim Programom rada u Grad još u mjesecu rujnu 2010. godine.).

1. **Lovačko društvo „Jelen“ Ivanec**
2. **Športsko ribolovno društvo „Ivančica“ Ivanec**
3. **Hrvatsko planinarsko društvo „Ivančica“ Ivanec**
4. **Speleološka udruga Ivanec**

Lovačka udruga „Jelen“ Ivanec, Športsko ribolovno „Ivančica“ Ivanec, Hrvatsko planinarsko društvo „Ivančica Ivanec i Speleološka udruga Ivanec angažiraju se sukladno Planu zaštite i spašavanja Grad Ivanca, a temeljem razrađenih mjera zaštite i spašavanja.

* 1. **Hrvatska gorska služba spašavanja (HGSS) – Stanica Varaždin**
* Kadrovska popunjenost

HGSS-Stanica Varaždin broji 16 članova, od toga 11 spašavatelja, 3 pripravnika i 2 suradnika.

* Aktivnosti HGSS Stanice Varaždin na području Grada Ivanca u 2011. godini

- redovite vježbe spašavanja, transporta i prve pomoći na raznim lokacijama (Ivanščica, R. Gora, Kalnik, speleološki objekti na Ivanščici) – 8 vježbi,

**-** 4 akcije spašavanja na širem području Ivanščice,

- Stanica HGSS – Varaždin, članovi aktivno sudjeluju u radu alpinističke škole Speleološke udruge Kraševski zviri iz Ivanca, te se za rad HGSS-a proračunom izdvajaju sredstva.

1. ***SLUŽBE I PRAVNE OSOBE KOJE SE ZAŠTITOM I SPAŠAVANJEM BAVE***

 ***U OKVIRU REDOVNE DJELATNOSTI***

Službe i pravne osobe koje se zaštitom i spašavanjem bave u okviru redovne djelatnosti predstavljaju okosnicu sustava zaštite i spašavanja na području grada. Službe i pravne osobe koje imaju zadaće u sustavu zaštite i spašavanja, a osobito one u vlasništvu Grada imaju obvezu uključivanja u sustav zaštite i spašavanja kroz redovnu djelatnost, posebno u slučajevima angažiranja snaga zaštite i spašavanja.

Posebno naglašeno mjesto i ulogu u aktivnosti prilikom angažiranja na poslovima zaštite i spašavanja imaju slijedeće pravne osobe:

1. **Zavod za javno zdravstvo Varaždinske županije,**
2. **Dom zdravlja Varaždinske županije –Hitna medicinska pomoć Ivanec**

Dom zdravlja Varaždinske županije – Hitna medicinska pomoć Ivanec kadrovski je popunjena sa 4 liječnika, 5 medicinskih tehničara, 5 medicinskih sestara, (prijavno odjavna jedinica) 1 tehničar educiran za ITLS (sustav prehospitalnog zbrinjavanja traumatiziranih osoba) i 11 vozača.

Za djelovanje u akcijama zaštite i spašavanja na raspolaganju im je 1 vozilo hitne medicinske pomoći na 2 pogona, 7 sanitetskih vozila i 2 defibrilatora.

Tijekom 2011. Hitna medicinska pomoć sudjelovala je u 1 simulacijskoj vježbi zbrinjavanja otrovnog otpada i lakšeg ozljeđivanja 1 osobe.

Tijekom 2011. Hitna medicinska pomoć izašla je na cca 1400 intervencija.

***5. ZAKLJUČAK***

Analizirajući utvrđene organizirane snage zaštite i spašavanja procjenjuje se da je neophodan daljnji razvoj i unapređenje mogućnosti djelovanja svih subjekata zaštite i spašavanja, uz osiguravanje sredstva za njihovo opremanje sukladno procjeni ugroženosti i planovima zaštite i spašavanja, te razvojnim programima.

Unapređenje sposobnosti pojedinih službi i tijela za sudjelovanje u aktivnostima zaštite i spašavanja ljudi i materijalnih dobara detaljnije je naznačeno u Smjernicama za organizaciju i razvoj sustava zaštite i spašavanja na području Grada Ivanca 2012. godini.

Ova Analiza stanja o stanju sustava zaštite i spašavanja objaviti će se u Službenom vjesniku Varaždinske županije.

PREDSJEDNIK GRADSKOG

VIJEĆA GRADA IVANCA:

Čedomir Bračko